
ДО: 

КОПИЕ ДО:
ОБЩИНА ДОЛНА МИТРОПОЛИЯ 
 

Относно: Инвестиционно предложение (ИП): „Реконструкция на съществуващ бент и укрепване на участъци от ляв и десен бряг на р. Вит при с. Биволаре, общ. Долна Митрополия, област Плевен“

УВАЖАЕМИ ГОСПОДИН ПЕТКОВ,

Приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (обн. ДВ бр. 91/25.09.2002 г.) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, обн. ДВ бр. 25/18.03.2003 г.), и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, обн. ДВ бр.73/ 11.09.2007 г.). 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Предмет на ИП е реконструкция на съществуващ бент и укрепване на участъци от ляв и десен бряг на р. Вит след съоръжението, находящо се в землището на с. Биволаре, общ. Долна Митрополия. Предвидените с ИП дейности се налагат поради разрушената конструкция на съществуващия бент, ерозионни процеси - дънна ерозия, вкопаване на основното речно корито, брегова ерозия, особено изразена в зоната на левия бряг, наличието на байпасен канал при дясната берма, към момента с отпаднала необходимост.
Инвестиционното предложение попада в обхвата на следните имоти, в землището на с. Биволаре: 
-	ПИ с идентификатор 03993.125.170, м. Селището, вид територия: „Територия, заета от води и водни обекти“, НТП: „За друг вид водно течение, водна площ, съоръжение“, с площ 70373 м2;
-	ПИ с идентификатор 03993.125.133, м. Ливадите/Пачковото, вид територия: „Територия, заета от води и водни обекти“, НТП: „Водно течение, река“, площ 113298 м2;
-	ПИ с идентификатор 03993.125.165, м. Селището, вид територия „Горска“, НТП „Пасище“, с площ 17172 м2.
Гореописаните имоти са държавна частна собственост.
С цел трайното стабилизиране на речното дъно в основното корито и брегова ерозия, особено изразена в зоната на левия бряг на р. Вит, противоерозионна защита на речното корито непосредствено след съоръжението, осигуряване на възможност за подхранване на подземните води, чрез повишаване на водните нива в реката, осигуряване на надлъжна и напречна непрекъснатост на водното течение, възложителят има намерение чрез подходящи, щадящи околната среда техники, съответстващи на утвърдените съвременни практики, да изгради устойчиво хидротехническо съоръжение, ограничаващо развитието на ерозионните процеси в речното корито. Предвижда да се изгради дънна рампа от три реда стоманобетонови прага, изпълнени от предварително изляти елементи и площна заскалявка между тях, при което да се обособят подход, било, същинска рампа, гасителен басейн/ водобоен кладенец и рисберма. Непосредствено пред първия праг, по цялата му дължина, се предвижда противофилтрационен екран на бентонитова основа, със заскалявка от едри скални блокове. След най-долния праг се предвижда укрепване на дъното (рисберма) и откосите, в участък с обща дължина 30 m. Укрепването на дъното и бреговете след рампата ще се изпълни: за левия бряг - заскалявка на откоса и блокаж в петата с дължина L=135 m, за десния бряг - заскалявка на откоса и блокаж в петата с дължина L=70 m, с едри скални блокове, с D=150 - 300 mm (дебелина 50 сm), върху обратен филтър от камъни с D=50 - 150 mm (дебелина 15 сm). Предвижда се откосите на бреговете да са с наклон 1:2 и височина 2.40 m.
Обхватът на новия бент в напречно направление, следва да се изпълни в обхвата на основното корито, като за осигуряване на връзка с бермите е необходимо да се вкопае частично в бреговете при минимално нарушаване на съществуващите берми.
С предвиденото съоръжение ще се преодолее геодезичния пад между горния и долния участък, без изразен скок, което ще осигури надлъжната непрекъснатост и безпрепятствено придвижване на водните организми. Централният профил на рампата е оразмерен да провежда ниски и средни води, при осигурена дълбочина на течението.
Основните видове СМР (строително-монтажни работи) се предвижда да се изпълнят в период на маловодие, при следната последователност: 
Етап 1 - изпълнение на дейностите за укрепване на десния бряг, 
Етап 2 - изпълнение на дейностите за укрепване на левия бряг. 

Съгласно становище на БДДР Плевен с изх. № ПУ-01-360-1/27.04.2026 г., наш рег. № АО-2056-2/28.04.2026 г., реализацията на ИП: „Реконструкция на съществуващ бент и укрепване на участъци от ляв и десен бряг на р. Вит при с. Биволаре, общ. Долна Митрополия, област Плевен“ е допустимо спрямо целите и мерките, определени в ПУРБ 2022 – 2027 г. и ПУРН 2022 – 2027 г. като не се очаква да окаже негативно въздействие върху водите и водните екосистеми, при спазване на мерките посочени в т.1.1.6 от становището и нормативните разпоредби.
Предвидените дейности са свързани с ползване на воден обект - р. Вит и подлежат на разрешителен режим, съгласно Глава IV от Закона за водите и Наредбата за ползване на повърхностните води.
За да не се компрометират резултатите от ХБМ (хидробиологичния мониторинг) е необходимо при започване на предвидените с ИП дейности да се уведоми БДДР, с цел да бъде съобразено пробонабирането от пункта.
ИП е в изпълнение на мерки от ПУРН 2022 – 2027 г, с цел подобряване проводи-мостта на реката и предпазване от вредното въздействие на водите. 
Становището на БДДР е публикувано на интернет страница на адрес: https://www.bd-dunav.bg/content/stanovishta-za-dopustimost/.

Описаното ИП попада в обхвата на т. 10, буква м) (доп. ДВ, бр. 12/ 2017 г.) крайбрежна дейност за борба с ерозията и крайбрежни съоръжения, които водят до изменение на бреговата линия, като изграждане на диги, вълноломи и други защитни морски съоръжения, с изключение на ремонт и реконструкция на тези съоръжения, Приложение № 2 към чл. 93, ал. 1,  т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ - гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на ИП не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
ИП не попада в обхвата на глава шеста, раздел II от ЗООС и не е необходимо провеждане на процедура за екологична оценка.

III. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС) инвестиционното предложение „Реконструкция на съществуващ бент и укрепване на участъци от ляв и десен бряг на р. Вит при с. Биволаре, общ. Долна Митрополия, област Плевен“, подлежи на оценка за съвместимост по реда на глава трета от Наредбата за ОС, чрез процедура по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.).             
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.

ІV. За провеждане на процедура по преценка необходимостта за извършване на ОВОС е необходимо да представите в РИОСВ Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най - близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно - битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр. Плевен:


ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-2056/06.04.2026 г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.


							
С уважение, 

   
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

